
ประกาศองค์การบริหารส่วนตำบลวังหิน
เรื่อง  มาตรการเสริมขวัญกำลังใจและมาตรการดำเนินการทางวินัย
-------------------------------


ด้วยรัฐธรรมนูญแห่งราชอาณาจักรไทยได้บัญญัติให้องค์กรปกครองส่วนท้องถิ่นมีความเป็นอิสระ   ในการบริหารงานบุคคล ตามความต้องการและความเหมาะสมของท้องถิ่น ประกอบกับพระราชบัญญัติระเบียบ  บริหารงานบุคคลส่วนท้องถิ่น พ.ศ.2542 บัญญัติให้คณะกรรมการกลางพนักงานส่วนตำบล กำหนดมาตรฐานทั่วไปเกี่ยวกับวินัยและการรักษาวินัย และการดำเนินการทางวินัยให้เหมาะสมกับลักษณะการบริหารและอำนาจหน้าที่ขององค์การบริหารส่วนตำบล และจะต้องอยู่ภายใต้มาตรฐานกลางเกี่ยวกับการบริหารงานบุคคลที่คณะกรรมการมาตรฐานการบริหารงานบุคคลส่วนท้องถิ่นกำหนด
อาศัยอำนาจตามความในมาตรา   15   ประกอบมาตรา   25   วรรณท้าย   แห่งพระราชบัญญัติ
ระเบียบบริหารงานบุคคลส่วนท้องถิ่น  พ.ศ.2542  องค์การบริหารส่วนตำบลวังหินจึงประกาศมาตรการ
เสริมสร้างขวัญกำลังใจและมาตรการดำเนินการทางวินัยของพนักงานส่วนตำบล พนักงานครูส่วนตำบล
ลูกจ้างประจำ และพนักงานจ้าง และเป็นไปอย่างมีประสิทธิภาพบนฐานของระบบคุณธรรม ดังนี้
1. มาตรการเสริมสร้างขวัญกำลังใจ
1.1 มีการมอบรางวัลให้พนักงานส่วนตำบล พนักงานครูส่วนตำบล ลูกจ้างประจำ และ      พนักงานจ้าง ดีเด่นเป็นประจำทุกปี โดยมีประกาศเกียรติคุณและเงินหรือของรางวัล และนำไปประกอบการพิจารณาความดีความชอบ เช่น การเลื่อนระดับ เลื่อนขั้นเงินเดือน ฯลฯ โดยมีหลักเกณฑ์ทั่วไป ดังนี้
  1.  ความสม่ำเสมอในการปฏิบัติงานราชการ
                          2.  มนุษยสัมพันธ์ที่ดีต่อประชาชน ผู้บังคับบัญชาและเพื่อนร่วมงาน
                          3.  การรักษาวินัย ไม่มีข้อร้องเรียนเรื่องทุจริต ประพฤติมิชอบหรือผิดศีลธรรม
                          4.  การอุทิศตนเสียสละเพื่องานและส่วนรวม

                          5.  การปฏิบัติตนตามวัฒนธรรมองค์การบริหารส่วนตำบลวังหิน 10 ประการ

-ตรงต่อเวลา

-รับผิดชอบต่องานที่ได้รับมอบหมาย

-ทำงานด้วยความกระตือรือร้น

-อ่อนน้อมถ่อมตนไม่พูดจาโอ้อวด

-สะอาดเป็นระเบียบ (5 ส.)

-ประหยัดรู้คุณค่าของเงินและสิ่งของเครื่องใช้

-พิถีพิถันใส่ใจในรายละเอียดเล็ก ๆ น้อย ๆ 

-ซื่อสัตย์ สุจริต ไม่คดโกง ระลึกถึงบุญคุณคน

-แยกแยะเรื่องส่วนตัวและรับผิดชอบในหน้าที่

-ทำงานเป็นทีม
                  1.2 จัดให้มีการลงชื่อเข้าร่วมโครงการพิเศษในวันหยุดราชการ

                  1.3  จัดกิจกรรมที่สนับสนุนให้มีการแลกเปลี่ยนความคิดเห็นร่วมกัน ทำงานร่วมกัน เช่น การ
จัดกิจกรรมพัฒนาที่หน่วยงานต่าง ๆ เป็นเจ้าภาพ การพบปะสังสรรค์ เป็นต้น
                  2. มาตรการดำเนินการทางวินัย
                  2.1 มอบอำนาจให้ผู้บังคับบัญชาชั้นต้นพิจารณาโทษแก่บุคลากรในสังกัดที่กระทำผิดวินัย       ไม่ร้ายแรงได้ในขั้นว่ากล่าวตักเตือน แล้วเสนอให้ปลัดองค์การบริหารส่วนตำบล และนายกองค์การบริหารส่วนตำบลวังหินทราบ
2.2 มีมาตาการการรักษาวินัย โดยลดหย่อนโทษให้แต่ละระดับสายการบังคับบัญชาละ
3 ครั้ง ยกเว้นการกระทำผิดวินัยในมาตรการที่ประกาศเป็นกฎเหล็ก คือ
1)การดื่มสุรา การเล่นการพนันในสถานที่ราชการ
2)การทุจริตหรือมีพฤติกรรมเรียกร้องผลประโยชน์จากประชาชนที่นอกเหนือจากที่กฎหมายหรือระเบียบกำหนด
3)การขาดเวรยามรักษาสถานที่ราชการจนเป็นเหตุให้เกิดความเสียหายกับประชาชนหรือองค์การบริหารส่วนตำบล
4)การทะเลาะวิวาทกันเอง

           จึงประกาศให้ทราบโดยทั่วกัน


           ประกาศ  ณ  วันที่  1 ตุลาคม  พ.ศ.  ๒๕64






(ลงชื่อ)          รักพร บริพันธ์



                                          (นายรักพร  บริพันธ์)





          ปลัดองค์การบริหารส่วนตำบล ปฏิบัติหน้าที่                              

       


                นายกองค์การบริหารส่วนตำบลวังหิน

ประกาศองค์การบริหารส่วนตำบลวังหิน
เรื่อง  การปฏิบัติหน้าที่ราชการของพนักงานส่วนตำบล ลูกจ้างประจำ และพนักงานจ้าง
ในสังกัดองค์การบริหารส่วนตำบลวังหิน
-------------------------------

อาศัยอำนาจในการพิจารณาตามประกาศคณะกรรมการพนักงานส่วนตำบลจังหวัดนครศรีธรรมราช  (ก.อบต.จังหวัดนครศรีธรรมราช) เรื่อง  หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานส่วนตำบล พ.ศ. 2558 ลงวันที่  30 ธันวาคม 2558, หนังสือสำนักงาน ก.จ. ก.ท. และ ก.อบต. ที่ มท 0809.3/ว 11 ลงวันที่  30 กันยายน  2559  เรื่อง  ซักซ้อมแนวทางการประเมินผลการปฏิบัติงานของลูกจ้างประจำ และประกาศก.อบต.จ.นครศรีธรรมราช เรื่อง หลักเกณฑ์เกี่ยวกับพนักงานจ้าง (ฉบับที่ 6) ฉบับลงวันที่ 8 ธันวาคม 2559  ได้กำหนดมาตรฐานทั่วไปเกี่ยวกับหลักเกณฑ์และวิธีการเลื่อนขั้นเงินเดือนพนักงานส่วนตำบล, เลื่อนขั้นเงินเดือนพนักงานครูองค์การบริหารส่วนตำบล,  เลื่อนขั้นค่าจ้างลูกจ้างประจำ และเลื่อนค่าตอบแทนพนักงานจ้าง ในสังกัดองค์การบริหารส่วนตำบลวังหิน ใช้เป็นแนวทางการปฏิบัติราชการและการปฏิบัติตนได้อย่างเหมาะสม โดยมีหลักเกณฑ์ดังต่อไปนี้


1. การมาปฏิบัติราชการในรอบครึ่ง ครั้งที่ 1 หรือครั้งที่ 2  ในแต่ละครั้ง หากพนักงานส่วนตำบล ลูกจ้างประจำ และพนักงานจ้าง มาปฏิบัติราชการตรงตามเวลา ไม่สาย ไม่ขาด หรือไม่ละทิ้งหรือ ทอดทิ้งหน้าที่ราชการ มีความเสียสละและอุทิศเวลาราชการ จะได้รับพิจารณาเลื่อนขั้นเงินเดือนในรอบครึ่งปีงบประมาณ 
2. การมาปฏิบัติราชการ ในรอบครึ่งปี ครั้งที่ 1 ( 1 ต.ค. – 31 มี.ค.) กำหนดให้มาสายไม่เกิน 15 ครั้ง ลาไม่เกิด 23 วัน เฉพาะวันทำการ (ไม่รวมวันลาตาม ข้อ 8 (6) หรือ (7) และวันลาตามข้อ 8 (9)  ตามประกาศคณะกรรมการพนักงานส่วนตำบลจังหวัดนครศรีธรรมราช ( ก.อบต.จังหวัดนครศรีธรรมราช) เรื่อง  หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานส่วนตำบล พ.ศ.2558 จะได้รับการพิจารณาเลื่อนขั้นเงินเดือน และเพิ่มค่าจ้าง ในรอบครึ่งปีงบประมาณ
3. การมาปฏิบัติราชการ ในรอบครึ่งปี ครั้งที่ 2 ( 1 เม.ย. – 30 ก.ย.) กำหนดให้มาสายไม่เกิน 15 ครั้ง ลาไม่เกิน 23 วัน เฉพาะวันทำการ (ไม่รวมวันลาตาม ข้อ 8 (6)  หรือ (7) และวันลาตาม ข้อ 8 (9) ตามประกาศคณะกรรมการพนักงานส่วนตำบลจังหวัดนครศรีธรรมราช ( ก.อบต.จังหวัดนครศรีธรรมราช) เรื่อง  หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานส่วนตำบล พ.ศ.2558 จะได้รับการพิจารณาเลื่อนขั้นเงินเดือน เพิ่มค่าจ้าง และเพิ่มค่าตอบแทนในรอบครึ่งปีงบประมาณ

4.  การมาปฏิบัติราชการในรอบครึ่งปีครั้งที่ 1 หรือครั้งที่ 2 ในแต่ละครั้งหากพนักงานส่วนตำบล ลูกจ้างประจำ และพนักงานจ้าง มาสายเกิน 15 ครั้ง หรือลาเกิน  23 วัน เฉพาะวันทำการ (ไม่รวมวันลาตาม ข้อ 8 (6)
หรือ (7) และวันลาตาม ข้อ 8 (9) ตามประกาศคณะกรรมการพนักงานส่วนตำบลจังหวัดนครศรีธรรมราช ( ก.อบต.จังหวัดนครศรีธรรมราช) เรื่อง  หลักเกณฑ์และเงื่อนไขเกี่ยวกับการเลื่อนขั้นเงินเดือนพนักงานส่วนตำบล พ.ศ.2558 หรือจงใจ ละเลย ละทิ้ง ทอดทิ้ง หน้าที่ราชการ อาจจะไม่ได้รับการพิจารณาความดีความชอบเลื่อนขั้นเงินเดือน เพิ่มค่าจ้าง หรือเพิ่มค่าตอบแทน รวมทั้งผลประโยชน์ตอบแทนอื่นเป็นกรณีพิเศษในรอบระยะเวลานั้น ๆ และอาจถูกดำเนินการลงโทษทางวินัย
                      ทั้งนี้ ให้ผลการพิจารณาตามประกาศองค์การบริหารส่วนตำบลวังหิน เรื่อง  การปฏิบัติหน้าที่ราชการของพนักงานส่วนตำบล ลูกจ้างประจำ และพนักงานจ้าง ในสังกัดองค์การบริหารส่วนตำบลวังหิน เป็นส่วนหนึ่งในการประเมินประสิทธิภาพและประสิทธิผลในการปฏิบัติงานของพนักงาน่วนตำบล ลูกจ้างประจำ และพนักงานจ้าง ขององค์การบริหารส่วนตำบลวังหิน เพื่อนำมาประกอบการพิจารณาความดีความชอบเลื่อนขั้นเงินเดือน เพิ่มค่าจ้าง เพิ่มค่าตอบแทน รวมทั้งการประเมินเลื่อนระดับ หรือพิจารณาต่อสัญญาจ้าง หากกรณี พนักงานส่วนตำบล ลูกจ้างประจำ และพนักงานจ้าง ขององค์การบริหารส่วนตำบลวังหิน ผู้ใดฝ่าฝืนหรือจงใจมีเจตนาไม่ปฏิบัติตามระเบียบ หรือประกาศในระบบราชการ จะต้องได้รับการลงโทษทางวินัยใน 5 สถาน ตามที่ประกาศกำหนด

             จึงประกาศให้ทราบโดยทั่วกัน


             ประกาศ  ณ  วันที่  1 ตุลาคม  พ.ศ.  2564







รักพร  บริพันธ์


     

       


         
               (นายรักพร  บริพันธ์)





ปลัดองค์การบริหารส่วนตำบล ปฏิบัติหน้าที่

